ЕУФОР Алтеја
ЕУФОР Алтеја (), пун назив Снаге Европске уније „Алтеја” (), распоређене су војне снаге у Босни и Херцеговини са задатком надгледања спровођења Дејтонског мировног споразума. ЕУФОР је насљедио НАТО мировне снаге СФОР и ИФОР. Прелаз са СФОР-а на ЕУФОР великим дијелом био је само промјена назива и команданата: 80% снага остало је на својим положајима. ЕУФОР је СФОР замијенио 2. децембра 2004. године.

Опште гледиште 

Цивилну примјену Дејтонског мировног споразума надгледа Канцеларија Високог представника. ЕУФОР има 2.503 војна из 27 различитих земаља, највећим дијелом из земаља чланица Европске уније. Ту су, такође, додатне снаге из других земаља, као што су Чиле и Турска.

Командант Еуфора је тренутно генерал-мајор Антон Валдер из Аустрије, који се на тој позицији налази од марта 2017. године. За ову мисију, Војни штаб Европске уније користи Врховну команду Савезничких снага у Европи као Оперативну команду ЕУ и ради преко замјеника Врховног команданта Савезничких снага у Европи, европског официра.

ЕУФОР је преузео све мисије СФОР-а, осим потјере за појединицима које потражује Међународни кривички суд, што је остало мисија Натоа коју спроводи преко Штаба Натоа у Сарајеву. ЕУФОР спроводи полицијске дјелатности против организованог криминалаца, за који се вјерује да је повезан са осумљиченима за ратне злочине. Сарађивао је са Полицијском мисијом у Босни и Херцеговини и са Дирекцијом за координацију полицијских тијела Босне и Херцеговине. Специјални представник Европске уније у Босни и Херцеговини пружа политичко вођство ЕУФОР-у о војним питањима са мјесном политичком димензијом.

Марта 2015. године, ЕУФОР је имао укупно 660 војника из 23 земље. Земље које у мисији учествују са својим снагама су: из ЕУ: Аустрија, Бугарска, Грчка, Ирска, Италија, Мађарска, Пољска, Румунија, Словачка, Словенија, Уједињено Краљевство, Финска, Француска, Холандија, Чешка,Шведска и Шпанија.

Команданти

Види још 
 Списак војних и цивилних мисија Европске уније
 Полицијска мисија Европске уније у Босни и Херцеговини

Референце

Додатна литература

Спољашње везе 

 
 

Међународне организације за провођење закона
Провођење закона у Босни и Херцеговини
Војне операције које укључују Европску унију
Односи Босне и Херцеговине и Европске уније